**NACRT**

Na temelju članka 36. Zakona o poljoprivredi („Narodne novine“ RH br. 118/18, 42/20 i 127/20) i članka 2. Odluke o mjerama razvoja poljoprivredne proizvodnje Krapinsko-zagorske županije za razdoblje 2021.-2023. godine („Službeni glasnik Krapinsko-zagorske županije“ broj 53A/20) te članka 32. Statuta Krapinsko-zagorske županije („Službeni glasnik Krapinsko-zagorske županije“, broj 13/01., 5/06., 14/09., 11/13., 26/13., 13/18. i 5/20) župan Krapinsko-zagorske županije donosi

**PRAVILNIK II. ZA PROVEDBU MJERA RAZVOJA POLJOPRIVREDNE PROIZVODNJE KRAPINSKO-ZAGORSKE ŽUPANIJE**

**ZA RAZDOBLJE 2021.-2023. GODINE**

1. **OPĆE ODREDBE**

 **Članak 1.**

Pravilnikom II. za provedbu mjera razvoja poljoprivredne proizvodnje Krapinsko-zagorske županije za razdoblje 2021.- 2023. godine (u daljnjem tekstu: Pravilnik) utvrđuju se mjere, način, uvjeti i kriteriji dodjele potpore, usklađenim sUredbom Komisije (EU) br. 1407/2013 оd 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore ( SL L 352 od 24 . prosinca 2013) i Uredbom Komisije (EU) 2020/972 od 02. srpnja 2020. o izmijeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014. u pogledu njezina produljenja i odgovarajućih prilagodbi (SL L215/3, 07 srpnja 2020.) u daljnjem tekstu (Uredba 1407/2013).

**Članak 2.**

Pojedini pojmovi u smislu ovoga Pravilnika imaju sljedeće značenje:

1. „Potpora de minimis“ je potpora male vrijednosti sukladno članku 3. Pravilnika.
2. „Poljoprivredni proizvodi“ znači proizvodi koji su navedeni u Prilogu I. Ugovoru o funkcioniranju Europske unije, osim proizvoda ribarstva i akvakulture obuhvaćenih Uredbom Vijeća (EZ) br. 104/2000.
3. „ Primarna poljoprivredna proizvodnja“ je proizvodnja proizvoda bilinogojstva ili stočarstva

 navedenih u Prilogu I. Ugovora o funkcioniranju Europske unije bez obavljanja dodatnih

 radnji kojima bi se promijenila priroda tih proizvoda.

1. „Prerada poljoprivrednih proizvoda“ znači svi postupci prerade poljoprivrednog proizvoda koji za ishod imaju proizvod koji je također poljoprivredni proizvod, osim u poljoprivrednim djelatnostima potrebnima za pripremu životinjskog ili biljnog proizvoda za prvu prodaju.
2. „Stavljanje na tržište poljoprivrednih proizvoda“ znači držanje ili izlaganje s ciljem prodaje, ponuda za prodaju, isporuka ili bilo koji drugi način stavljanja na tržište, osim prve prodaje primarnog proizvođača preprodavačima ili prerađivačima te svih aktivnosti kojima se proizvod priprema za takvu prodaju: prodaja primarnog proizvođača krajnjim potrošačima smatra se stavljanjem na tržište ako se odvija u posebnim prostorima namijenjenima za tu svrhu.
3. „Jedan poduzetnik“, sukladno članku 2., točka 2. Uredbe 1407/2013. pod tim pojmom obuhvaćena su sva poduzeća koja su u najmanje jednom od sljedećih međusobnih odnosa:
4. jedno poduzeće ima većinu glasačkih prava dioničara ili članova u drugom poduzeću;
5. jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;
6. jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;
7. jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.

Poduzeća koja su u bilo kojem od odnosa navedenih u prvom podstavku točkama (a) do (d) preko jednog ili više drugih poduzeća isto se tako smatraju jednim poduzetnikom.

1. „Projekt“ je cjelokupna, sveobuhvatna investicijska aktivnost koja se sastoji od prihvatljivih i neprihvatljivih troškova za sufinanciranje iz Pravilnika.
2. „Ulaganje“ je prihvatljivi dio projekta za koji se traži potpora putem natječaja raspisanog temeljem odredbi ovoga Pravilnika.
3. „Prihvatljivi troškovi“ su troškovi koji mogu biti sufinancirani iz Pravilnika.
4. „Intenzitet potpore“ izražen je kao postotni udio javne potpore u prihvatljivim troškovima ulaganja.
5. „Podnositelj“ je svaka fizička ili pravna osoba koja na Natječaj podnese Zahtjev za potporu.
6. „Korisnik“ je poljoprivrednik upisan u Upisnik poljoprivrednika i/ili Upisnik obiteljskih poljoprivrednih gospodarstava koji se bavi primarnom proizvodnjom poljoprivrednih proizvoda, preradom te stavljanjem na tržište poljoprivrednih proizvoda i kojem se temeljem podnesenog Zahtjeva za potporu odobri isplata potpore.

**Članak 3.**

1. Sukladno članku 1. stavku 1. Uredbe 1407/2013, ovaj se Pravilnik primjenjuje na potpore koje se dodjeljuju poduzetnicima u svim sektorima, osim na:
2. potpore koje se dodjeljuju poduzetnicima koji djeluju u sektorima ribarstva i akvakulture, kako je obuhvaćeno Uredbom (EZ) br. 104/2000;
3. potpore koje se dodjeljuju poduzetnicima koji djeluju u primarnoj proizvodnji poljoprivrednih proizvoda;
4. potpore koje se dodjeljuju poduzetnicima koji djeluju u sektoru prerade i stavljanja na tržište poljoprivrednih proizvoda, u sljedećim slučajevima;
5. ako je iznos potpore fiksno utvrđen na temelju cijene ili količine takvih proizvoda kupljenih od primarnih proizvođača, odnosno koje na tržište stavljaju poduzetnici u pitanju;
6. ako su potpore uvjetovane njihovim djelomičnim ili potpunim prenošenjem na primarne proizvođače;
7. potpore za djelatnosti usmjerene izvozu u treće zemlje ili države članice, odnosno potpore koje su izravno povezane s izvezenim količinama, s uspostavom i funkcioniranjem distribucijske mreže ili s drugim tekućim troškovima povezanim s izvoznom djelatnošću;
8. potpore koje se uvjetuju uporabom domaćih umjesto uvezenih.
9. Ako poduzetnik djeluje u sektorima navedenim u stavku 2. točkama a), b) ili c) i djeluje u jednom ili više sektora ili ima druge djelatnosti koje su obuhvaćene područjem primjene ove Uredbe, ova se Uredba primjenjuje na potpore dodijeljene u vezi s tim drugim sektorima ili djelatnostima, uz uvjet da se na primjeren način osigura, npr. razdvajanjem djelatnosti ili troškova, da djelatnosti u sektorima koji su isključeni iz područja primjene ove Uredbe ne ostvaruju korist od de minimis potpore dodijeljene na temelju ove Uredbe.
10. Sukladno članku 3. stavku 2. Uredbe 1407/2013, ukupan iznos de minimis potpore koja se po državi članici dodjeljuje jednom poduzetniku ne smije prelaziti 200 000 EUR tijekom bilo kojeg razdoblja od tri fiskalne godine.
11. De minimis potpore koje se dodjeljuju u skladu s Uredbom 1407/2013 mogu se kumulirati s de minimis potporama dodijeljenima u skladu s Uredbom Komisije (EU) br. 360/2012 do gornjih granica utvrđenih u Uredbi 1407/2013. Mogu se pribrajati de minimis potporama dodijeljenima u skladu s drugim uredbama o de minimis potporama do odgovarajuće gornje granice utvrđene člankom 3. stavkom 2. Uredbe 1407/2013.
12. De minimis potpore ne kumuliraju se s državnim potporama u vezi s istim prihvatljivim troškovima ili s državnim potporama za istu mjeru rizičnog financiranja ako bi takva kumulacija prelazila primjenjivi najviši intenzitet ili iznos potpore koji je u konkretnim okolnostima svakog pojedinog slučaja utvrđen uredbom o skupnom izuzeću odnosno odlukom Komisije. De minimis potpore koje nisu dodijeljene za određene opravdane troškove ili se njima ne mogu pripisati mogu se kumulirati s drugim državnim potporama dodijeljenima u skladu s uredbom o skupnom izuzeću ili odlukom Komisije.

**Članak 4.**

Sastavni dijelovi ovoga Pravilnika su:

1. Prilog I. „Popis poljoprivrednih proizvoda obuhvaćenih Dodatkom I. Ugovora o EU“,
2. Prilog II. „Označavanje ulaganja“.
3. **VRSTA POTPORE, KORISNICI I UVJETI PRHVATLJIVOSTI**

**Članak 5.**

U okviru ovog Pravilnika potpora se dodjeljuje za sljedeće mjere:

1. **Mjera 1**. Potpora za razvoj poljoprivredne proizvodnje i promociju poljoprivrednih proizvoda,
2. **Mjera 2.** Potpora za ulaganje u modernizaciju i povećanje konkurentnosti poljoprivrednika u preradi i stavljanju na tržište poljoprivrednih i prehrambenih proizvoda,
3. **Mjera 3.** Potpora za pripremu projektne dokumentacije.

**Mjera 1. Potpora za razvoj poljoprivredne proizvodnje i promociju poljoprivrednih proizvoda**

**Članak 6.**

**Cilj** ove mjere je omogućiti poljoprivrednim gospodarstvima promociju njihovih poljoprivrednih proizvoda, povećanje prihoda te otvaranje novih kanala prodaje.

**Vrsta potpore**

**Članak 7.**

* 1. Potpora se dodjeljuje u obliku bespovratnih financijskih sredstava za provedene prihvatljive aktivnosti navedene u Zahtjevu za potporu.
	2. Maksimalan iznos potpore po korisniku iznosi do 10.000,00 kuna, a maksimalno do 60% od ukupno provedenih prihvatljivih aktivnosti.

**Prihvatljivi korisnici**

**Članak 8.**

(1) Korisnici su poljoprivrednici upisani u Upisnike u Agenciji za plaćanja u poljoprivredi, ribarstvu i ruralnom razvoju Podružnice Krapinsko-zagorske županije sa sjedištem na području Krapinsko-zagorske županije.

(2) Korisnik mora vršiti preradu i/ili stavljanje na tržište jednog i/ili više poljoprivrednih proizvoda sa Popisa poljoprivrednih proizvoda obuhvaćenih Dodatkom I. Ugovora o EU, uz iznimku proizvoda ribarstva i akvakulture obuhvaćenih Uredbom Vijeća (EZ) br. 104/2000 koji se nalazi u Prilogu I. ovog Pravilnika.

**Prihvatljive aktivnosti**

**Članak 9.**

1. Prihvatljive aktivnosti unutar Mjere 1. odnose se na:
2. Nastup na tržištu koji obuhvaća sljedeće troškove:
* trošak kotizacije za sajam/izložbu,
* trošak promocije u sajmenom katalogu,
* trošak najma i uređenja izložbeno-prodajnog prostora,
* trošak kotizacije i trošak slanja uzorka na međunarodna i svjetska ocjenjivanja,
* trošak pripreme i tiskanja etiketi, vizitki, promotivnih materijala, promotivnih letaka i brošura,
* trošak pripreme i izrade bannera,
* trošak izrade web-stranice,
* trošak kontrole za certificirane proizvode koji su dobili zaštitu na nacionalnoj razini.
1. Porez na dodanu vrijednost (PDV) nije prihvatljiv za financiranje kod korisnika koji je porezni obveznik upisan u registar obveznika PDV-a te ima pravo na odbitak PDV-a.

**Uvjeti prihvatljivosti**

**Članak 10.**

(1)Korisnici su poljoprivrednici upisani u Upisnik poljoprivrednika i/ili Upisnik obiteljskih poljoprivrednih gospodarstava u Agenciji za plaćanje u poljoprivredi, ribarstvu i ruralnom razvoju Podružnice Krapinsko-zagorske županije sa sjedištem na području Krapinsko-zagorske županije te vrše preradu i/ili stavljanje na tržište jednog i/ili više poljoprivrednih proizvoda s Popisa poljoprivrednih proizvoda obuhvaćenih Dodatkom I. Ugovora o EU, uz iznimku proizvoda ribarstva i akvakulture obuhvaćenih Uredbom Vijeća (EZ) br. 104/2000.

(2) Korisnik treba biti upisan u Upisnik poljoprivrednika i/ili Upisnik obiteljskih poljoprivrednih gospodarstava kao nositelj/odgovorna osoba.

(4) Prihvatljive su aktivnosti koje su provedene nakon 01. siječnja tekuće godine.

(5) Ulaganje mora biti u skladu s poljoprivrednom proizvodnjom koja se vrši na gospodarstvu.

(6)Korisnik mora imati podmirene odnosno regulirane financijske obveze prema državnom proračunu

 Republike Hrvatske.

(7)Korisnik mora imati izvršene obveze temeljem Ugovora sklopljenih s Krapinsko-zagorskom županijom u okviru provođenja Pravilnika I. za provedbu mjera razvoja poljoprivredne proizvodnje Krapinsko-zagorske županije važećeg za prethodnu godinu i Pravilnika II. za provedbu mjera razvoja poljoprivredne proizvodnje Krapinsko-zagorske županije važećeg za prethodnu godinu.

(8) Korisnik tijekom razdoblja od tri fiskalne godine nije ostvario iznos potpore veći od 200.000 eura sukladno Uredbi 1407/2013.

**Mjera 2. Potpora za ulaganje u modernizaciju i povećanje konkurentnosti poljoprivrednika u preradi i stavljanju na tržište poljoprivrednih i prehrambenih proizvoda**

**Članak 11.**

Cilj ove mjere je povećati i unaprijediti poljoprivrednu proizvodnju na području Krapinsko-zagorske županije te omogućiti poljoprivrednim gospodarstvima konkurentnije trženje vlastitih poljoprivrednih proizvoda.

**Vrsta potpore**

**Članak 12.**

1. Potpora se dodjeljuje u obliku bespovratnih financijskih sredstava za provođenje prihvatljivih aktivnosti navedenih u Zahtjevu za potporu.
2. Maksimalan iznos potpore po korisniku iznosi do 50.000,00 kuna, a maksimalno do 60% od ukupno prihvatljivih aktivnosti.

**Prihvatljivi korisnici**

**Članak 13.**

(1)Korisnici su poljoprivrednici upisani u Upisnike u Agenciji za plaćanja u poljoprivredi, ribarstvu i ruralnom razvoju Podružnice Krapinsko-zagorske županije sa sjedištem na području Krapinsko-zagorske županije.

(2) Korisnik mora vršiti preradu i/ili stavljanje na tržište jednog i/ili više poljoprivrednih proizvoda sa Popisa poljoprivrednih proizvoda obuhvaćenih Dodatkom I. Ugovora o EU, uz iznimku proizvoda ribarstva i akvakulture obuhvaćenih Uredbom Vijeća (EZ) br. 104/2000 koji se nalazi u Prilogu I. ovog Pravilnika.

**Prihvatljive aktivnosti**

**Članak 14.**

1. Prihvatljive aktivnosti unutar Mjere 2. odnose se na:
2. Ulaganje u kupnju opreme za opremanje objekata za klanje zagorskog purana na gospodarstvima podrijetla,
3. Ulaganje u kupnju rashladnih vitrina za trženje zagorskog purana,
4. Ulaganje u kupnju automata za trženje poljoprivrednih proizvoda,
5. Ulaganje u kupnju opreme:
* za doradu, preradu, pakiranje i skladištenje proizvoda ekološke poljoprivredne proizvodnje;
* za čuvanje i preradu mlijeka;
* za skladištenje ratarskog i industrijskog bilja za ishranu stoke;
* za preradu i doradu ratarskih kultura;
* za doradu, preradu, pakiranje i skladištenje voća;
* za doradu, preradu, pakiranje i skladištenje povrća i gljiva;
* za predadu i doradu ljekovitog bilja i cvijeća;
* za preradu grožđa, proizvodnju i čuvanje vina.
1. Porez na dodanu vrijednost (PDV) nije prihvatljiv za financiranje kod korisnika koji je porezni obveznik upisan u registar obveznika PDV-a te ima pravo na odbitak PDV-a.

**Uvjeti prihvatljivosti**

**Članak 15.**

1. Korisnici su poljoprivrednici upisani u Upisnik poljoprivrednika i/ili Upisnik obiteljskih poljoprivrednih gospodarstava u Agenciji za plaćanje u poljoprivredi, ribarstvu i ruralnom razvoju Podružnice Krapinsko-zagorske županije sa sjedištem na području Krapinsko-zagorske županije te vrše preradu i/ili stavljanje na tržište jednog i/ili više poljoprivrednih proizvoda s Popisa poljoprivrednih proizvoda obuhvaćenih Dodatkom I. Ugovora o EU, uz iznimku proizvoda ribarstva i akvakulture obuhvaćenih Uredbom Vijeća (EZ) br. 104/2000.
2. Korisnik treba biti upisan u Upisnik poljoprivrednika i/ili Upisnik obiteljskih poljoprivrednih gospodarstava kao nositelj/odgovorna osoba.

(3) Prihvatljive su aktivnosti koje su nastale nakon 01. siječnja tekuće godine.

(4) Ulaganje mora biti u skladu sa poljoprivrednom proizvodnjom koja se vrši na gospodarstvu.

(5) Korisnik koji kupuje opremu za preradu grožđa, proizvodnju i čuvanje vina mora svoje vino

 stavljati na tržište.

(6) Korisnik koji kupuje opremu za opremanje objekata za klanje zagorskog purana na gospodarstvima

 podrijetla mora biti uzgajivač zagorskih purana te mora imati upisane zagorske purane u Jedinstveni

 registar domaćih životinja u daljnjem tekstu (JRDŽ).

(7) Korisnik koji ostvari pravo na potporu za kupnju opreme za opremanje objekata za klanje

 zagorskog purana na gospodarstvima podrijetla dužan je provesti certifikaciju zagorskih purana u

 skladu sa zaštićenom oznakom zemljopisnog podrijetla na EU razini i specifikacijom proizvoda.

(8) Korisnik mora imati podmirene odnosno regulirane financijske obveze prema državnom proračunu

 Republike Hrvatske.

(9) Korisnik mora imati izvršene obveze temeljem Ugovora sklopljenih s Krapinsko-zagorskom županijom u okviru provođenja Pravilnika I. za provedbu mjera razvoja poljoprivredne proizvodnje Krapinsko-zagorske županije važećeg za prethodnu godinu i Pravilnika II. za provedbu mjera razvoja poljoprivredne proizvodnje Krapinsko-zagorske županije važećeg za prethodnu godinu.

(10) Korisnik u posljednje tri fiskalne godine nije ostvario iznos potpore koji prelazi 200.000 eura sukladno Uredbi 1407/2013.

**Mjera 3. Potpora za pripremu projektne dokumentacije**

**Članak 16.**

Cilj ove mjere je povećati broj korisnika koji će ostvariti potporu kroz mjere iz Programa ruralnog razvoja Republike Hrvatske za razdoblje 2014. do 2020. godine, Programskog dokumenta za Republiku Hrvatsku koji će se donijeti za razdoblje 2021.-2027. godine i Nacionalnih programa.

**Vrsta potpore**

**Članak 17.**

(1) Potpora se dodjeljuje u obliku bespovratnih financijskih sredstava za provedene prihvatljive aktivnosti navedene u Zahtjevu za potporu.

(2) Maksimalan iznos potpore po korisniku iznosi do 20.000,00 kuna, a maksimalno do 60% od ukupno provedenih prihvatljivih aktivnosti.

**Prihvatljivi korisnici**

**Članak 18.**

 (1) Korisnici su poljoprivrednici upisani u Upisnike u Agenciji za plaćanja u poljoprivredi, ribarstvu i ruralnom razvoju Podružnice Krapinsko-zagorske županije sa sjedištem na području Krapinsko-zagorske županije.

(2) Korisnik mora vršiti preradu i/ili stavljanje na tržište jednog i/ili više poljoprivrednih proizvoda sa Popisa poljoprivrednih proizvoda obuhvaćenih Dodatkom I. Ugovora o EU, uz iznimku proizvoda ribarstva i akvakulture obuhvaćenih Uredbom Vijeća (EZ) br. 104/2000 koji se nalazi u Prilogu I. ovog Pravilnika.

**Prihvatljive aktivnosti**

**Članak 19.**

(1) Prihvatljive aktivnosti unutar Mjere 3. odnose se na troškove pripreme projektne dokumentacije za prijavu projekata na natječaje za dodjelu potpore kroz mjere iz Programa ruralnog razvoja Republike Hrvatske za razdoblje 2014. - 2020. godine, Programskog dokumenta za Republiku Hrvatsku za razdoblje 2021.-2027. godine i Nacionalnih programa.

(2) Sredstva će se dodjeljivati za projektnu dokumentaciju izrađenu za projekte koji su prijavljeni na mjere iz Programa ruralnog razvoja Republike Hrvatske za razdoblje 2014. do 2020. godine, Programskog dokumenta za Republiku Hrvatsku za razdoblje 2021.-2027. godine i Nacionalnih programa u tekućoj godini.

(3) Porez na dodanu vrijednost (PDV) nije prihvatljiv za financiranje projektne dokumentacije kod korisnika koji je porezni obveznik upisan u registar obveznika PDV-a te ima pravo na odbitak PDV-a.

**Uvjeti prihvatljivosti**

**Članak 20.**

(1)Korisnici su poljoprivrednici upisani u Upisnik poljoprivrednika i/ili Upisnik obiteljskih poljoprivrednih gospodarstava u Agenciji za plaćanje u poljoprivredi, ribarstvu i ruralnom razvoju Podružnice Krapinsko-zagorske županije sa sjedištem na području Krapinsko-zagorske županije te vrše preradu i/ili stavljanje na tržište jednog i/ili više poljoprivrednih proizvoda s Popisa poljoprivrednih proizvoda obuhvaćenih Dodatkom I. Ugovora o EU, uz iznimku proizvoda ribarstva i akvakulture obuhvaćenih Uredbom Vijeća (EZ) br. 104/2000.

(2) Korisnik treba biti upisan u Upisnik poljoprivrednika i/ili Upisnik obiteljskih poljoprivrednih gospodarstava kao nositelj/odgovorna osoba.

(3) Prihvatljive su aktivnosti koje su provedene nakon 01. siječnja tekuće godine.

(4) Projektna dokumentacija mora biti u skladu s poljoprivrednom proizvodnjom koja se vrši na

 gospodarstvu.

(5) Korisnik u trenutku podnošenja Zahtjeva za potporu treba dostaviti dokaz o prijavi na natječaj za

 dodjelu potpore kroz mjere iz Programa ruralnog razvoja Republike Hrvatske za razdoblje 2014. do

 2020. godine i/ili Programskog dokumenta za Republiku Hrvatsku koji će se donijeti za razdoblje

 2021.-2027. godine i/ili Nacionalnih programa u tekućoj godini.

(6) Korisnik mora imati podmirene odnosno regulirane financijske obveze prema državnom proračunu Republike Hrvatske.

(7) Korisnik mora imati izvršene obveze temeljem Ugovora sklopljenih s Krapinsko-zagorskom županijom u okviru provođenja Pravilnika I. za provedbu mjera razvoja poljoprivredne proizvodnje Krapinsko-zagorske županije važećeg za prethodnu godinu i Pravilnika II. za provedbu mjera razvoja poljoprivredne proizvodnje Krapinsko-zagorske županije važećeg za prethodnu godinu.

(8) Korisnik tijekom razdoblja od tri fiskalne godine nije ostvario iznos potpore veći od 200.000 eura sukladno Uredbi 1407/2013.

1. **ZAHTJEV ZA POTPORU, POSTUPAK OBRADE I DONOŠENJE ODLUKE**

**Podnošenje Zahtjeva za potporu**

**Članak 21.**

1. Zahtjev za potporu se podnosi temeljem Natječaja raspisanog za pojedinu Mjeru kojeg raspisuje Krapinsko-zagorska županija (dalje u tekstu: davatelj potpore).
2. Natječaj iz stavka 1. ovog članka objavljuje se na stranicama Krapinsko-zagorske županije ([www.kzz.hr](http://www.kzz.hr)).
3. Natječajem se utvrđuju rokovi, obrasci, popis potrebne dokumentacije te kriteriji bodovanja projekata.

**Postupak obrade i donošenje Odluke**

**Članak 22.**

1. Administrativnu obradu zahtjeva pristiglih na Natječaj obrađuje nadležni upravni odjel po redoslijedu zaprimanja.
2. Prilikom administrativne kontrole Zahtjeva za potporu utvrđuje se pravovremenost, potpunost, udovoljavanje propisanim uvjetima i kriterijima te iznos prihvatljivih troškova.
3. Uz Zahtjev za potporu dostavlja se pisana Izjava o korištenim de minimis potporama pozivajući se na Uredbu 1407/2013 prema kojoj ukupan iznos potpore koja se dodjeljuje korisniku ne smije prelaziti 200.000 eura tijekom razdoblja od tri fiskalne godine.
4. Nepravovremeni i nepotpuni Zahtjevi za potporu ne razmatraju se te se podnositelj zahtjeva o istom obavještava.
5. Nakon obrade Zahtjeva za potporu Povjerenstvo za praćenje provedbe Pravilnika za provedbu mjera razvoja poljoprivredne proizvodnje Krapinsko-zagorske županije (u daljnjem tekstu: Povjerenstvo) donosi Prijedlog liste korisnika u sklopu kojeg se utvrđuje: iznos sredstava osiguran u Proračunu, broj zahtjeva koji udovoljavaju kriterijima Pravilnika te pojedinačni iznos potpore po korisniku ovisno o ostvarenom broju bodova sukladno kriterijima bodovanja.
6. Povjerenstvo iz stavka 5. ovog članka imenuje župan posebnom Odlukom.
7. Na temelju Prijedloga liste korisnika*,* župan donosi Odluku o dodjeli sredstava.
8. Međusobna prava i obveze davatelja potpore i korisnika za provedbu prihvatljivih aktivnosti

 utvrditi će se Ugovorom.

1. Ugovorom iz stavka 8. ovog članka, između ostalog, utvrditi će se sljedeće:
2. obveza čuvanja dokumentacije koja se odnosi na dodjelu sredstava iz ovog Pravilnika pet (5) godina od datuma konačne isplate potpore,
3. obveza korisnika da informira javnost o potpori,
4. zabrana promjene vlasništva nad ulaganjem, zabrana davanja u zakup ili najam predmeta ulaganja ili premještanja sufinancirane proizvodne aktivnosti tijekom jedne (1) do pet (5) godina, ovisno o sufinanciranoj aktivnosti od datuma konačne isplate potpore,
5. zbrana promjene namjene i vrste aktivnosti za koju je korisniku odobrena potpora u vremenu od jedne (1) do pet (5) godina, ovisno o sufinanciranoj aktivnosti od datuma konačne isplate potpore,
6. obveza korisnika da u svakom trenutku osigura nesmetani pristup i kontrolu na terenu koja se odnosi na potporu te obveza davanja na uvid cjelokupne dokumentacije vezane za sufinancirane troškove davatelju potpore,
7. obveza korisnika da osigura da svi podaci i informacije dostavljeni davatelju potpore budu točni,
8. obveza korisnika da dostavi davatelju potpore sve potrebne podatke koje zatraži,
9. zabrana poduzimanja radnji koje bi mogle dovesti do financiranja istih aktivnosti drugim sredstvima.

**Isplata**

**Članak 23.**

(1) Isplata dodijeljene potpore temeljem Odluke o dodjeli sredstava biti će isplaćena na način da se

50% dodijeljene potpore isplati u roku od 30 dana od potpisivanja Ugovora s korisnikom, a ostatak potpore biti će isplaćen nakon dostave i prihvaćanja Izvješća s potrebnom dokumentacijom od strane davatelja potpore.

(2) U slučaju da korisnik izvrši jednu ili više prihvatljivih aktivnosti, ali ne sve aktivnosti za koje mu je dodijeljena potpora nakon dostave i prihvaćanja Izvješća, korisniku će se isplatiti preostali iznos potpore umanjen za iznos potpore neizvršenih aktivnosti.

(3) Izuzev stavka 1. ovog članka, isplata potpore za Mjeru 1. Potpora za razvoj poljoprivredne proizvodnje i promociju poljoprivrednih proizvoda i Mjeru 3. Potpora za pripremu projektne dokumentacije, isplaćivati će se jednokratno u roku od 30 dana od dana donošenja Odluke o dodjeli sredstava.

**Promjene podataka o korisniku i promjena Zahtjeva za potporu**

**Članak 24.**

1. Promjene podataka o korisniku i promjena Zahtjeva za potporu podrazumijevaju promjene podataka koji se nalaze u Zahtjevu za potporu i popratnoj dokumentaciji.
2. Ukoliko dođe do promjene podataka o korisniku koji su navedeni u zahtjevu za potporu, korisnik je dužan pisanim putem obavijestiti Županiju o navedenim promjenama odmah po njihovom nastanku, te dostaviti dokumentaciju kojom navedenu promjenu potkrepljuje.
3. Davatelj potpore će utvrditi opravdanost promjena te će korisniku proslijediti pisanu obavijest o prihvaćanju ili neprihvaćanju promjena.
4. Ukoliko se promjene prihvate ne može se odobriti iznos potpore veći od iznosa potpore koji je već određen Odlukom o dodjeli sredstava.
5. Promjene iz stavka 1. ovoga članka korisnik mora prijaviti najmanje 15 dana prije isteka roka za realizaciju aktivnosti.

**Potvrda o odustajanju i izjava o poništenju obveze**

**Članak 25.**

1. U slučaju da korisnik želi odustati od dodjele sredstava iz Pravilnika dužan je pisanim putem podnijeti Zahtjev za odustajanje.
2. Ukoliko korisnik podnese Zahtjev za odustajanje u fazi administrativne obrade Zahtjeva za potporu odnosno prije izdavanja Odluke, davatelj će prekinuti sve aktivnosti nad Zahtjevom za potporu te će korisniku izdati Potvrdu o odustajanju.
3. Ukoliko korisnik podnese Zahtjev za odustajanje nakon izdavanja Odluke o dodjeli sredstava, a prije sklapanja Ugovora, davatelj potpore će korisniku izdati Izjavu o poništenju obveze.
4. **DOSTAVA IZVJEŠĆA O UTROŠKU SREDSTAVA**

**Članak 26.**

1. Korisnik prilikom završetka svih prihvatljivih aktivnosti navedenih u Zahtjevu za potporu utvrđenih Ugovorom dostavlja Izvješće o utrošku sredstava s popratnom dokumentacijom.
2. Ukoliko je Izvješće o utrošku sredstava nepotpuno davatelj potpore će pisanim putem zatražiti od korisnika da dopuni dokumentaciju u roku od sedam radnih dana od dana zaprimanja Zahtjeva za dopunu.
3. **KONTROLA NA TERENU**

**Članak 27.**

(1) Kontrolu na terenu provodi Povjerenstvo za kontrolu na terenu, a može se vrišti od trenutka zaprimanja Zahtjeva za potporu, u postupku dodjele potpore te za cijelo vrijeme trajanja ugovora o korištenju potpore.

(2) Povjerenstvo iz stavka 1. ovog članka imenuje župan posebnom Odlukom.

1. **POVRAT SREDSTAVA POTPORE**

**Članak 28.**

(1)Korisnik je dužan vratiti Županiji isplaćeni iznos dodijeljene potpore, uvećan za iznos zakonskih zateznih kamata koje se računaju od dana isplate potpore Korisniku, u slučajevima kada:

* 1. nije izvršio ni jednu prihvatljivu aktivnost utvrđenu Ugovorom;
	2. se nije pridržavao preuzetih obveza iz Ugovora;
	3. se kontrolom na terenu utvrdi da nisu provedene sve prihvatljive aktivnosti za koje je isplaćena potpora;
	4. ne dostavi izvješće/dopunu izvješća o utrošku sredstava potpore u roku određenom Pravilnikom i Ugovorom;
	5. se kontrolom na terenu utvrdi drugačije stanje od onog koje je bilo osnova za odobrenje sredstva.

(2) U slučajevima iz st 1. ovog članka Pravilnika, župan donosi Odluku o obvezi povrata isplaćenog

iznosa dodijeljene potpore, te korisnik nema pravo na ostvarenje potpora temeljem važećih Pravilnika za provedbu mjera razvoja poljoprivredne proizvodnje u slijedećoj kalendarskoj godini.

**STUPANJE NA SNAGU**

**Članak 29.**

Ovaj Pravilnik stupa na snagu prvog dana od dana objave u „Službenom glasniku Krapinsko-zagorske županije“.

**ŽUPAN**

Željko Kolar

**PRILOG I.**

**POPIS POLJOPRIVREDNIH PROIZVODA OBUHVAĆEN DODATKOM I. UGOVORA O EU**

|  |  |
| --- | --- |
| **Broj u briselskoj nomenklaturi** | **Opis proizvoda** |
| Poglavlje 1 | Žive životinje |
| Poglavlje 2 | Meso i jestivi klaonički proizvodi |
| Poglavlje 3 | Ribe i rakovi, mekušci |
| Poglavlje 4 | Mlijeko i drugi mliječni proizvodi; jaja peradi i ptičja jaja; prirodni med |
| Poglavlje 5 |  |
| 05.04 | Crijeva, mjehuri i želuci od životinja (osim od riba), cijeli i njihovi komadi |
| 05.15 | Proizvodi životinjskog podrijetla što nisu spomenuti niti uključeni na drugom mjestu; mrtve životinje iz poglavlja 1 ili 3, neuporabive za ljudsku prehranu |
| Poglavlje 6 | Živo drveće i druge biljke; lukovice, korijenje i slično; rezano cvijeće i ukrasno lišće |
| Poglavlje 7 | Jestivo povrće, neko korijenje i gomolji |
| Poglavlje 8 | Jestivo voće i orašasti plodovi; kore agruma, dinja i lubenica |
| Poglavlje 9 | Kava, čaj, začini, isključujući mate čaj (tarifni br 09.03) |
| Poglavlje 10 | Žitarice |
| Poglavlje 11 | Proizvodi mlinske industrije; slad; škrob; inulin; gluten |
| Poglavlje 12 | Uljano sjemenje i plodovi; razno zrnje, sjemenje i plodovi; industrijsko i ljekovito bilje; slama i stočna hrana |
| Poglavlje 13 |  |
| isključujući 13.03 | Pektin |
| Poglavlje 15 |  |
| 15.01 | Prerađena svinjska mast (uključujući salo) i mast peradi |
| 15.02 | Neprerađene masti od goveda, ovaca ili koza, te loj proizveden iz ovih masti |
| 15.03 | Stearin od svinjske masti, ulje od svinjske masti, oleostearin, oleo ulje i ulje od loja, neemulgirani, nemiješani niti na drugi način pripremljeni |
| 15.04 | Masti i ulja riba i morskih sisavaca, rafinirani ili nerafinirani |
| 15.07 | Stabilna biljna ulja, tekuća ili kruta, sirova, rafinirana ili pročišćena |
| 15.12 | Masti i ulja životinjskog ili biljnog podrijetla, hidrogenirani, rafinirani ili nerafinirani, ali dalje nepripremljeni |
| 15.13. | Margarin, imitacija sala i druge jestive masti |
| 15.17 | Ostaci dobiveni pri preradi masnih tvari ili voskova životinjskog ili biljnog podrijetla |
| Poglavlje 16 | Prerađevine od mesa, riba, rakova, mekušaca |
| Poglavlje 17 |  |
| 17.01 | Šećer od šećerne repe i šećerne trske, krut |
| 17.02 | Ostali šećeri; šećerni sirupi; umjetni med (miješan ili ne s prirodnim medom); karamel |
| 17.03 | Melase, obezbojena ili ne |
| 17.05(\*) | Aromatizirani ili obojeni šećeri, sirupi i melasa (uključujući vanilijin šećer ili vanilin), uz iznimku voćnog soka s dodanim šećerom u bilo kojem omjeru |
| Poglavlje 18 |  |
| 18.01 | Kakao u zrnu, cijeli ili lomljeni, sirovi ili prženi |
| 18.02 | Ljuske, kore, opne i otpaci od kakaa |
| Poglavlje 20 | Proizvodi od povrća, voća ili ostalih dijelova biljaka |
| Poglavlje 22 |  |
| 22.04 | Mošt od grožđa, u fermentaciji, ili sa zaustavljenim vrenjem bez dodavanja alkohola |
| 22.05 | Vino od svježeg grožđa; mošt od grožđa čija je fermentacija zaustavljena dodatkom alkohola |
| 22.07 | Ostala fermentirana pića (npr. jabukovača, kruškovača, medovina) |
| isključujući 22.08(\*)isključujući 22.09(\*) | Etilni alkohol ili neutralni alkoholi, denaturiran ili ne, bilo koje jačine, dobiven iz poljoprivrednih proizvoda navedenih u dodatku 1, isključujući likere, ostala alkoholna pića i složene alkoholne pripravke (poznate kao »koncentrirani ekstrakti«) – za uporabu u proizvodnji pića |
| 22.10 | Ocat i nadomjesci octa |
| Poglavlje 23 | Ostaci i otpaci od prehrambene industrije; pripremljena životinjska hrana |
| Poglavlje 24 |  |
| 24.01 | Neprerađeni duhan, duhanski otpaci |
| Poglavlje 45 |  |
| 45.01 | Pluto prirodno, neobrađeno, drobljeno, granulirano ili mljeveno; otpaci od pluta |
| Poglavlje 54 |  |
| 54.01 | Lan, sirov ili prerađen, ali neprerađen; lanena kučina i otpaci (uključujući otpadnu pređu i rastrgane tekstilne materijale) |
| Poglavlje 57 |  |
| 57.01 | Prava konoplja (*Cannabis sativa l.*), sirova ili prerađena, ali neprerađena; kučina i otpaci od konoplje (uključujući otpadnu pređu i rastrgane tekstilne materijale) |

(\*) Dodano člankom 1. Uredbe br. 7a Vijeća Europske ekonomske zajednice od 18. prosinca 1959. (Službeni list br. 7., 30. 1. 1961., str. 71/612)

**PRILOG II.**

**OZNAČAVANJE ULAGANJA SUFINANCIRANIH IZ PRORAČUNA KRAPINSKO-ZAGORSKE ŽUPANIJE**

Sva aktivnosti koje se provode u okviru Pravilnika i kod kojih je to primjenjivo, a financiraju se iz Proračuna Krapinsko-zagorske županije trebaju biti propisno označene.

Označavanje je obveza krajnjeg korisnika.

1. Obveze korisnika

Korisnik je u obvezi propisno označiti svoje ulaganje, i to nakon dovršetka aktivnosti ovisno o vrsti ulaganja.

1. Primjer označavanja ulaganja

Plakat, informativna ploča, naljepnice, obavijest na web stranici za označavanje ulaganja sadržavaju sljedeće elemente:

OVAJ PROJEKT JE SUFINANCIRAN SREDSTVIMA KRAPINSKO-ZAGORSKE ŽUPANIJE

Navesti naziv projekta/ulaganja



MJERERAZVOJA POLJOPRIVREDNE PROIZVODNJE

 KRAPINSKO-ZAGORSKE ŽUPANIJE ZA \_\_\_\_\_\_\_ GODINU